CELEX: 32004D0564
Language: ro
Date: 2004-07-20 00:00:00
Title: Decizia Comisiei din 20 iulie 2004 privind laboratoarele comunitare de referință pentru epidemiologia zoonozelor și pentru salmonella și laboratoarele naționale de referință pentru salmonella [notificată cu numărul C(2004) 2781]Text cu relevanță pentru SEE.

Anunţ juridic important

|

32004D0564

Official Journal L 251 , 27/07/2004 P. 0014 - 0017 Official Journal L 267 , 12/10/2005 P. 0077 - 0080

		20040720Decizia Comisieidin 20 iulie 2004privind laboratoarele comunitare de referință pentru epidemiologia zoonozelor și pentru salmonella și laboratoarele naționale de referință pentru salmonella[notificată cu numărul C(2004) 2781](Text cu relevanță pentru SEE)(2004/564/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2003/99/CE a Parlamentului European și a Consiliului din 17 noiembrie 2003 privind monitorizarea zoonozelor și a agenților zoonotici, de modificare a Deciziei 90/424/CEE a Consiliului și de abrogare a Directivei 92/117/CEE a Consiliului [1], în special articolul 10 alineatele (1), (2) și (4),având în vedere Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonellei și al altor agenți zoonotici specifici, prezenți în rețeaua alimentară [2], în special articolul 11 alineatele (1), (2) și (4),întrucât:(1) Un laborator comunitar de referință pentru epidemiologia zoonozelor și un laborator comunitar de referință pentru salmonella au fost desemnate de Directiva 92/117/CEE a Consiliului [3]. Directiva 2003/99/CE dispune abrogarea Directivei 92/117/CEE cu efect de la 12 iunie 2004.(2) În temeiul Directivei 2003/99/CE, Autoritatea Europeană pentru Siguranța Alimentară trebuie să îndeplinească sarcini echivalente cu cele îndeplinite de laboratorul comunitar de referință pentru epidemiologia zoonozelor. Cu toate acestea, este nevoie, pentru a asigura o tranziție fără probleme către noua organizare, să se confirme, pentru o durată limitată, desemnarea actualului laborator comunitar de referință pentru epidemiologia zoonozelor. Trebuie, prin urmare, să se procedeze la o nouă desemnare temporară a acestui laborator ca laborator comunitar de referință pentru epidemiologia zoonozelor.(3) Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a se asigura de conformitatea cu legislația privind hrana pentru animale și produsele alimentare și cu dispozițiile privind sănătatea animală și bunăstarea animală [4] desemnează laboratorul comunitar de referință pentru salmonella, desemnat de Directiva 92/117/CEE ca laborator comunitar de referință pentru analiza și testele pe zoonoze (salmonella) de la 1 ianuarie 2006. Până la această dată, trebuie, pentru a evita absența unui asemenea laborator de referință în Comunitate, să se desemneze încă o dată, cu titlu temporar, acest laborator ca laborator comunitar de referință pentru salmonella.(4) Trebuie precizat, din nevoi de gestiune financiară, că noua desemnare a laboratoarelor comunitare de referință, prevăzută anterior, va fi efectivă la data la care Directiva 92/117/CEE va înceta să producă efecte.(5) Este necesar să se redefinească riguros responsabilitățile și sarcinile laboratorului comunitar de referință pentru salmonella și ale laboratoarelor naționale de referință corespunzătoare în noul cadru regulamentar stabilit de Directiva 2003/99/CEE și Regulamentul (CE) nr. 2160/2003. Laboratorul comunitar de referință pentru salmonella și-a dezvoltat în special activitățile în domeniul păsărilor de curte vii și nu este necesară modificarea programului său de lucru pentru 2004. Laboratorul comunitar de referință și laboratoarele naționale de referință pentru salmonella nu-și vor exercita, prin urmare, noile lor competențe decât de la data de 1 ianuarie 2005.(6) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Bundesinstitut für Risikobewertung, Berlin, Germania, este desemnat ca laborator comunitar de referință pentru epidemiologia zoonozelor până la 31 decembrie 2004.Articolul 2(1) Rijksinstituut voor Volksgezondheid en Milieu, Bilthoven, Țările de Jos, este desemnat ca laborator comunitar de referință pentru salmonella până la 31 decembrie 2005.(2) Responsabilitățile și sarcinile laboratorului comunitar de referință prevăzut la alineatul (1) sunt definite în anexa I. Acestea îi revin în domenii altele decât cel al păsărilor de curte vii de la data de 1 ianuarie 2005.Articolul 3Responsabilitățile și sarcinile laboratoarelor naționale de referință pentru salmonella sunt definite în anexa II. Acestea îi revin în domenii altele decât cel al păsărilor de curte vii de la data de 1 ianuarie 2005.Articolul 4Prezenta decizie se aplică de la 12 iunie 2004.Articolul 5Prezenta decizie se adresează statelor membre.Adoptată la Bruxelles, 20 iulie 2004.Pentru ComisieDavid ByrneMembru al Comisiei[1] JO L 325, 12.12.2003, p. 31.[2] JO L 325, 12.12.2003, p. 1.[3] JO L 62, 15.3.1993, p. 38. Directivă, astfel cum a fost modificată ultima dată prin Regulamentul (CE) nr. 806/2003 (JO L 122, 16.5.2003, p. 1).[4] JO L 165, 30.4.2004, p. 1.--------------------------------------------------20040720ANEXA IResponsabilități și sarcini ale laboratorului comunitar de referință pentru salmonella, în conformitate cu Directiva 2003/99/CE și Regulamentul (CE) nr. 2160/20031. Sfere de competență(a) Identificarea și dezvoltarea metodelor bacteriologice pentru detectarea și cuantificarea adecvată a salmonellei zoonotice la efectivele de animale, hrana pentru animale și produsele alimentare, precum și la probele de mediu.(b) Subtipul salmonellei zoonotice, în special serotipul și alt subtip, inclusiv cu metodele genetice și fenotipice.(c) Susceptibilitate antimicrobiană care se testează pe izolate de salmonella zoonotică.(d) Identificarea și dezvoltarea metodelor imunologice pentru salmonella zoonotică.(e) Identificarea și dezvoltarea metodelor de prelevare a probelor.2. Funcții generale și obligații(a) Să asigure laboratoare naționale de referință cu detalii de metode analitice, inclusiv metode de referință.(b) Să coordoneze aplicarea de către laboratoarele naționale de referință a metodelor menționate la litera (a), în special prin organizarea încercărilor comparative și prin asigurarea unei urmăriri adecvate a acestor încercări comparative în conformitate cu protocoalele acceptate la ível internațional, atunci când sunt disponibile.(c) Să coordoneze, în domeniul lor de competență, măsurile practice necesare pentru a aplica metode analitice noi și pentru a informa laboratoarele naționale de referință în legătură cu progresele în domeniu.(d) Să organizeze cursuri de formare inițială și continuă în beneficiul personalului reprezentativ al laboratoarelor naționale de referință și al experților din țările în curs de dezvoltare.(e) Să asigure asistența tehnică și științifică pentru Comisie, mai ales în cazul în care statele membre contestă rezultatele analizelor.(f) Să colaboreze cu laboratoarele din același domeniu de competență din țările terțe.3. Funcții si obligații specifice(a) Să asigure asistență tehnică pentru Comisie în cadrul organizării programelor de monitorizare pentru salmonella și rezistența antimicrobiană asociată în special în conformitate cu articolele 4, 5 și 7 din Directiva 2003/99/CE.(b) Să asigure asistența tehnică pentru Comisie în cadrul fixării obiectivelor comunitare în temeiul articolului 4 din Regulamentul (CE) nr. 2160/2003.(c) Să asiste Comisia în cazul aspectelor ce privesc tulpinile vaccinale pentru salmonella și alte metode specifice de control, după caz.(d) Să asigure asistență tehnică pentru Comisie și, după caz, să participe la forumuri internaționale referitoare la domeniile de competență identificate la punctul 1 de mai sus, cu privire la, în special, standardizarea metodelor analitice și punerea în aplicare a acestora.(e) Să adune date și informații cu privire la activitățile desfășurate și la metodele folosite în laboratoarele naționale de referință și să informeze Comisia cu privire la aceasta.(f) Să păstreze la același nivel evoluția epidemiologiei salmonellei.(g) Să coopereze, după caz, cu structurile comunitare implicate în supravegherea salmonellei, în special cu rețeaua pentru supravegherea și controlul bolilor transmisibile în Comunitate, în conformitate cu dispozițiile Deciziei nr. 2119/98/CE a Parlamentului European și a Consiliului [1], inclusiv rețelele de supraveghere specializate pertinente.4. Laboratorul comunitar de referință va implementa un sistem de asigurare a calității și va fi acreditat în conformitate cu standardul EN ISO/IEC 17025 până la 12 decembrie 2005.[1] JO L 268, 3.10.1998, p. 1. Decizie, astfel cum a fost modificată ultima dată prin Regulamentul (CE) nr. 1882/2003 (OJ L 284, 31.10.2003, p. 1).--------------------------------------------------20040720ANEXA IIResponsabilități și sarcini ale laboratoarelor naționale de referință pentru salmonella, în conformitate cu Directiva 2003/99/CE și Regulamentul (CE) nr. 2160/20031. Obligații generale(a) Să colaboreze cu laboratorul comunitar de referință din domeniul lor de competență.(b) Să coordoneze, după caz, activitățile laboratoarelor responsabile pentru analiza probelor în conformitate cu, în special, articolele 4, 5 și 7 din Directiva 2003/99/CE.(c) Să coordoneze activitățile laboratoarelor responsabile pentru analiza probelor în conformitate cu articolul 12 alineatul (1) din Regulamentul (CE) nr. 2160/2003.(d) După caz, să organizeze încercări comparative între laboratoarele menționate la literele (b) și (c) și să asigure o supraveghere adecvată a acestor încercări comparative.(e) Să asigure transmiterea către autoritatea competentă și către laboratoarele menționate la literele (b) și (c) a informațiilor pe care le furnizează laboratorul comunitar de referință.(f) Să asigure asistență tehnică și științifică pentru autoritatea națională competentă în domeniul lor de competență.2. Funcții și obligații specifice(a) Să participe, după caz, la monitorizarea programelor pentru salmonella și rezistența antimicrobiană asociată în conformitate cu Directiva 2003/99/CE și analiza și încercarea salmonellei în conformitate cu Regulamentul (CE) nr. 2160/2003.(b) Să organizeze, după caz, cursuri de formare în beneficiul personalului din laboratoarele în cauză.(c) Să informeze, după caz, laboratorul comunitar de referință cu privire la aspectele tulpinilor vaccinale pentru salmonella și alte metode de control specifice.(d) Să colecteze date și informații cu privire la activitățile desfășurate și metodele folosite în laboratoarele în cauză și să informeze laboratorul comunitar de referință cu privire la aceasta.(e) Să păstreze la același nivel evoluția epidemiologiei salmonellei.--------------------------------------------------